recursal/SuperWikiNEXT-32B huggingface dataset:
**Christopher Hamilton Bidmead** (født 18. januar 1941) er en britisk journalist og skribent. Han begynte som skuespiller, men gikk over til å skrive manus og jobbe som journalist før han ble manusredigerer hos BBC.

Han ble utdannet som skuespiller hos Royal Academy of Dramatic Arts. Han spilte flere roller på scenen, på TV og i radio. I begynnelsen av 1970-årene skrev han manus for Thames Television og frem til 1979 jobbet han også som journalist.

I 1979 anbefalte Robert Banks Stewart Bidmead som manusregirerer på TV-serien *Doctor Who*. Han hadde denne stillingen i et år før han gikk tilbake til å jobbe som frilanser. I denne perioden skrev han også historiene *«Logopolis»* og *«Castrovalva»* for serien. Senere skrev han historien *Frontios* og bøkene basert på alle tre historiene.

Bidmead skriver regelmessig (som **Chris Bidmead**) for flere datarelaterte blader som *Personal Computer World* og *PC Plus*. Tidvis har han hatt mer filosofiske bidrag for blant annet *New Scientist* og han har også jobbet som journalist for *Wired*.

I august 2006 ble det kunngjort i *Doctor Who Magazine* at Bidmead skulle skrive hørespillet *Renaissance of the Daleks* for Big Finish Productions og at utgivelsesdatoen var i mars 2007. Han trakk seg fra dette prosjektet i januar 2007.

Referanser
----------

1. ↑   Internet Speculative Fiction Database, ISFDB forfatter-ID 3682, besøkt 9. oktober 2017[Hentet fra Wikidata]
2. ↑   www.rada.ac.uk[Hentet fra Wikidata]

Eksterne lenker
---------------

* (en) Christopher H. Bidmead på Internet Movie Database Rediger på Wikidata

* (fr) Christopher H. Bidmead på Allociné Rediger på Wikidata

* (en) Christopher H. Bidmead hos The Movie Database Rediger på Wikidata
.

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
***Golofa argentinus*** er en bille som hører til familien skarabider (Scarabaeidae) i gruppen skarabider (Scarabaeoidea).

Utseende
--------

En middelsstor til stor (ca. 30–40 millimeter), blank hornbille. Denne arten er vanligvis nokså mørkt brunlig. Hannen har et kort til middels langt horn på hodet, hornet på pronotum er gjerne ganske redusert, men det finnes en uthulning med gule, utstående håt på forkanten.

Levevis
-------

Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

Utbredelse
----------

Arten finnes i det nordlige Argentina.

Systematisk plassering
----------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Stammen Dynastini MacLeay, 1819
						* Slekten *Golofa* Hope, 1837
							+ *Golofa argentinus* Arrow, 1911

Kilder
------

* Generic Guide to New World Scarab Beetles - *Golofa*

Eksterne lenker
---------------

* (en) *Golofa argentinus* i Global Biodiversity Information Facility Rediger på Wikidata
* Bilder av arten
**Torpedo** er en person som mot betaling utfører trusler, utpressing, voldshandlinger, sabotasje og i visse tilfeller mord.
Begrepet knyttes gjerne til pengeinnkreving, der torpedoen benytter seg av trusler eller vold for å kreve inn utestående gjeld fra andre personer. Torpedoen opptrer på vegne av utlånere som ikke har klart å kreve inn pengene de lånte ut. En torpedo kjøper også ofte andres gjeld.

Flere torpedoer sper også på inntektene sine ved det de selv omtaler som bøtelegging. Bøtene kan grunngis med at personen som ilegges boten har kommet med ærekrenkelser eller andre påståtte overtredelser som torpedoen bruker som påskudd for å kreve penger som oppreisning. Personer som pekes ut for slik utpressing er gjerne velstående.

I forsøk på å bagatellisere sin kriminelle virksomhet velger torpedoer ofte å omtale seg selv med eufemismer som megler og problemløser.

Se også
-------

* Inkasso

Referanser
----------

1. ↑  «Det er ikke lett å være torpedo». VG. 15. februar 2004.
Túpac Kataris wiphala/banner
**Túpac Katari,** også **Túpaj Katari** (Catari/Qatari), født **Julián Apasa** (født ca. 1750, død 15. november 1781) var en aymara-indiansk opprør i det spanskstyrte Bolivia i 1780-åra. Navnet «Túpac Katari» tok han for å hedre to andre opprørsledere: Tomás Katari og Túpac Amaru II. 

I 1781 beleiret han og kona Bartolina Sisa (og senere også Andrés Túpac Amaru, Túpac Amarus nevø) La Paz i 184 dager, fra mars til juni og fra august til oktober, med en hær på rundt 40 000 mann. I april ble Túpac Katari tatt til fange, og beleiringen ble senere brutt av kolonitropper fra Lima og Buenos Aires. 

Túpac Katari ble så torturert og henretta, men forblir en helt blant indianske grupper i Bolivia, for eksempel er en boloviansk gerriljagruppe oppkalt etter ham.

Se også
-------

* Túpac Amaru II (ledet et samtidig indiansk opprør i Peru)

Referanser
----------

1. ↑   datos.bne.es, BNE-identifikator XX4932472, oppført som Tupac Catari[Hentet fra Wikidata]
2. ↑   Faceted Application of Subject Terminology, oppført som Tupak Katari, FAST-ID 267839, besøkt 9. oktober 2017[Hentet fra Wikidata]

  


|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** BNF **·** BNF (data) **·** BNE
 |
General
General Extra Sterk Portion
**General** (**Generalsnus** inntil 1999) er et snusmerke som produseres og markedsføres av Swedish Match. Den selges både som løs snus og som porsjonssnus, porsjonssnus ble lansert i 1983.

Generaloppskriften ble utviklet av selskapet Fiedler & Lundgren, men i 1915 overtok AB Svenska Tobaksmonopolet oppskriften. Snusen inneholder blant annet tobakk, salt og smakstilsetninger, deriblant bergamottolje.

Navnet General har ingenting med den militære graden general å gjøre. Det betyr «allmenn» eller «generell», og kommer av at det på 1800-tallet var vanlig at tobakksbutikkene kalte sin vanlige standardsnus for «general-snus», det vil si «vanlig snus».

Merker
------

General finnes i flere varianter

* General Lös

8 mg/g nikotin 

* General Original Portion

8 mg/g nikotin

* General Silver Portion

6 mg/g nikotin

* General White Portion

8 mg/g nikotin

* General Onyx Portion (Lansert 2006)

11 mg/g nikotin

* General Maxi Portion

 

* General Sterk Portion (Lansert 2007)

11 mg/g nikotin

* General Ekstra Sterk Portion

15 mg/g nikotin
Da General Ekstra Sterk Portion ble lansert i 2008, ble dette det sterkeste snusmerket på det norske markedet med 15mg/g nikotin. Denne lanseringen skapte noe oppmerksomhet da dette var en av de sterkeste snusmerkene som noen gang har blitt lansert. Denne har bare 22 priller/poser i seg. Men posene er større enn normalt.

* General Original Portion Mini

4 mg/g nikotin

* General White Portion Mini

4 mg/g nikotin

* General Ekstra Sterk Løs (Lansert 2009) (Den første såkalte "sterksnus" i løsformat hvis man ser bort fra en kort periode med løs sterksnus fra varemerket Nick&Johnny).

13 mg/g nikotin

* General Long Portion

8 mg/g nikotin

* General Long Strong Portion (Lansert i 2010)

14 mg/0,91g nikotin

* General Long White Extra Strong Portion (Lansert 2012)

18 mg/g nikotin

* General Long Extra Strong Portion (Lansert 2012)

20 mg/g nikotin

* General Variation Smoky Oak Portion (Lansert 2014)

8.5 mg/g nikotin

* General Variation Rustic Blend White (Lansert 2014)

8 mg/g nikotin
***Golofa sagittariae*** er en bille som hører til familien skarabider (Scarabaeidae) i gruppen skarabider (Scarabaeoidea).

Utseende
--------

En stor, rødbrun hornbille. Hannen har et langt, tynt, litt krumt horn på hodet, dette har noen korte tenner på oversiden, og et langt, bredt, foroverkrummet horn på pronotum. Dette er noe utvidet i spissen og danner en "paraply" over hodet, på forsiden kledt med gule hår. Hunnen mangler disse hornene.

Levevis
-------

Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

Utbredelse
----------

Arten er kjent fra Peru.

Systematisk plassering
----------------------

Arten mangler i mange lister. Den er trolig et synonym for *Golofa claviger*.

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Stammen Dynastini MacLeay, 1819
						* Slekten *Golofa* Hope, 1837
							+ *Golofa sagittariae* Prell

Kilder
------

* Generic Guide to New World Scarab Beetles - *Golofa*

Eksterne lenker
---------------

* *Artikkelen har ingen egenskaper for arter i Wikidata*
Et utvalg forskjellige keeperhansker.
**Keeperhansker** er en hanske som benyttes av målvakter i fotball, hockey og andre ballsportarter.

Historikk
---------

Allerede 1885 ble spesielle hansker for målvakter anmeldt ved det Keiserlige Patentkontor i Berlin av briten William Sykes. Det var imidlertid argentinieren Amadeo Carrizo som brukte keeperhansker for første gang på 1940-tallet. Vanlig ble de ikke før etter VM i fotball 1970, hvor Gordon Banks brukte spesiallagde hansker i alle kampene. Til da hadde det vært vanlig å spille med enkle arbeidshansker, eller helt uten.

Det har etter hvert blitt utviklet forskjellige typer av heeperhansker, med fokus både på beskyttelse og på bedre grep på ballen. Det finnes modeller med beskyttelsesstaver på håndryggen som skal forhindre at fingrene knekkes bakover, og modeller for forskjellige slags spilleomgivelser som gressbane, hard bane eller sportshall. De blir også produsert med forskjellige snittyper, med sømmen utover, *Flat Palm*, innover, *Negative Cut* eller med gripeflaten sydd direkte mot hanskens fremside, *Roll Finger*.

Referanser
----------

1. ↑  «Goalkeeper kit». Deutsches Patent- und Markenamt. 2013. Arkivert fra originalen 5. november 2013. Besøkt 8. november 2013.
2. ↑  «The History of Soccer Goalie Gloves». livestrong.com. 23. desember 2010. Besøkt 8. november 2013.
**Analepse** (av gresk *analambanein*, «gripe tilbake») betegner i narratologien en form for anakroni, dvs. avvik fra kronologisk framstilling i fortellende tekster. I mer uformelle sammenhenger brukes helst **tilbakeblikk** om det samme fenomenet.

En analepse er et innslag i teksten som forteller om begivenheter som har funnet sted før det punktet i historia der fortellinga i øyeblikket befinner seg. Det motsatte, at en går framover i historia, kalles prolepse eller frampek.

Genettes tre varianter av analepse
----------------------------------

Den franske litteraturteoretikeren Gérard Genette opererer med tre ulike typer av analepse: ekstern, intern og blandet.

Den eksterne analepsen griper tilbake til hendelser som befinner seg utenfor hovedfortellingen, mens den interne viser til en hendelse som tidsmessig befinner seg innenfor, det vil si etter hovedfortellingens begynnelse. Den blandede analepsen er mer kompleks: også denne viser til hendelser utenfor hovedfortellingen, men forskjellen er her at hendelsene i innslaget på ulike måter får konsekvenser for subjektene i hovedfortellingen, for eksempel i form av endring av karakter.

I omtale og analyse av film brukes ofte det engelske uttrykket flashback.

Referanser
----------

1. ↑  Gaasland, Rolf (1999). *Fortellerens hemmeligheter*. Oslo: Universitetsforl. s. 37. ISBN 8200129616.
2. ↑  *Lothe*, 2003c: Termene beskrives på side 87-89 i boka *Fiksjon og film: narrativ teori og analyse.*

Portal: Litteratur
**Đakovo statlige stutteri** (kroatisk: *Državna ergela Đakovo*) er et statlig stutteri i Đakovo i Kroatia. Ved stutteriet som ble grunnlagt i 1506 bedrives det hesteavl av lipizzanere. Stamhingsten er av hingstlinjen *Tulipan*. Stutteriet består av to avdelinger: hingststallen i det sentrale Đakovo der hingster trenes og dresseres, samt stutteriets andre avdeling i Ivandvor noen kilometer fra Đakovos sentrum der stuteriet holder hopper og føll. Stutteriet er åpent for besøkende.

Historikk
---------

Lipizzanerføll i Ivandvor i 2015.
Stutteriet nevnes for første gangen i skrift i 1506 og dette anses å være årstallet for dets grunnleggelse. På den tiden ble stutteriet eid av Đakovos daværende biskop *Mijo Kesarić* som holdt nitti arabiske fullblodshester. Historiske dokumenter antyder imidlertid at et stutteri, om enn ikke omtalt som 'stutteri', kan ha eksistert langt tidligere. Frem til 1806 ble det fortrinnsvis bedrevet avl av arabisk fullblod ved stutteriet.

Etter en krig som utbrøt i 1805 mellom Østerrike og Frankrike ble lipizzanerhestene evakuert fra stutteriet i Lipizza (dagens Lipica i Slovenia) til stutteriet i Đakovo i daværende Østerrike. I 1806 ble det påbegynt oppaling av lipizzanerhester i Đakovo.

Stutteriet Đakovo har gjennom årene levert mange fine eksemplarer av lipizzanerhester. Det ble besøkt i 1972 av den britiske drottningen Elizabeth II, prins Philip og prinsesse Margarete. Besøket var i anledning av at et firspann av lipizzanerhester fra stutteriet i Đakovo hadde deltatt ved åpningen av de olympiske sommerleker i 1972 og da hadde imponert den kongelige familien.

Referanser
----------

1. ↑  Stuteriets officiella webbplats Arkivert 18. mai 2015 hos Wayback Machine. (en)
2. ↑  Lipizzaner.se
3. ↑  Đakovos turistförening Arkivert 18. mai 2015 hos Wayback Machine. (en)

Eksterne lenker
---------------

* (en) Ergela Đakovo – kategori av bilder, video eller lyd på Commons
**Christopher Nygjerde Haug** (født 18. februar 1976 i Oslo) er en norsk manusforfatter og produsent. Han er sjef for utvikling av nye dramaserier i HBO Nordic.

I 2019 ble han tildelt utmerkelsen «Håndtrykket» av Norske Dramatikers Forbund for sin innsats for norsk dramatikk og satsing på norske TV-serier.

Karriere
--------

Haug begynte som produksjonsassistent for *Mot i Brøstet*, og ble deretter ansatt som manuskoordinator på *Familiesagaen De Syv Søstre*. Han var en av nøkkelpersonene bak såpeserien *Hotel Cæsar*, hvor han jobbet som dialogforfatter, redaktør, storylineforfatter og manusprodusent.

I perioden 2008–2010 jobbet Haug som manusforfatter, konsulent og/eller opphavsmann på diverse TV-produksjoner både nasjonalt og internasjonalt (*Det tredje øyet*, *Hvaler*, *Andra Avenyen*, *Kaptein Sabeltann - Kongen på havet*, *Spesialenheten*, *Lilyhammer*, *Helt Perfekt*). I 2010 ble han prosjektleder i TV 2 med ansvaret for TV-drama. I 2015 ble det opprettet en egen drama-avdeling i TV 2, og Haug ble ansatt som dramasjef. Han hadde posisjonen frem til 2021, da han gikk til HBO Nordic for å lede utviklingen av nye dramaserier.

Haug har sittet i styringsgruppen for Seriedagene, og styret i Nordisk Film og TV Fond.

Referanser
----------

1. ↑  «Christopher Haug». *IMDb*. Besøkt 11. oktober 2021.
2. 1 2  Hauger, Knut Kristian. «TV 2s dramasjef slutter – går til HBO». *kampanje.com*. Besøkt 11. oktober 2021.
3. ↑  «9.0 Stipend og priser» (PDF). *Årsmelding 2019 Norske Dramatikeres Forbund*. 02.02.2021. s. 32. «Håndtrykket ble tildelt Christopher Haug, dramasjef i TV2, for sin satsing på norske tv-serier.» [*død lenke*]
4. ↑  «Christopher Haug blir dramasjef i TV 2». *Mynewsdesk*. 02.02.2021.
5. ↑  «TV 2 skal lage ny "high end" dramaserie med Netflix». *Kampanje*. 9. mai 2019. «Vi gleder oss til samarbeidet, sier dramasjef i TV 2, Christopher Haug, i pressemeldingen.»
6. ↑  «TV 2s dramasjef: – Man trenger ikke 70 millioner for å skape suksesserier». *Medier24*. 28. september 2019.
**Anakoluti** (fra gresk: ἀνακόλουθον eller ἀνἀκόλουθος av *an* = uten og *akoluthia* eller *akólouthos* = følge) uttrykker et brudd på grammatisk sammenheng i skrift eller tale.

Anakoluti er et retorisk virkemiddel hvor setningsstrukturen blir endret. Det er her snakk om slike logiske brister som det advares mot i det latinske uttrykket *non sequitur*. I diktningen er det som regel snakk om bevisst skifte av perspektiv, noe som gjerne blir benyttet for å forvirre leserne (*non sequitur*), eller eventuelt for å oppnå en syntaktisk effekt der temaet vris til å introdusere et annet og uventet aspekt. I slike tilfeller kan vi også snakke om anakolutiske setningsforbindelser. James Joyce gjorde bevisst bruk av anakoluti, ettersom han mente dette var et karakteristisk kjennetegn på menneskelig tankeflukt ettersom slikt ikke var uvanlig å høre artikulert i muntlige fremstillinger.

Dobbelte nektelser og anakronismer
----------------------------------

Et område som ofte skaper problemer på norsk er ved bruken av doble nektelser:

> Det er neppe umulig å unngå at sivile ikke også vil bli rammet
> 
> 
> Jens Stoltenberg om sikkerheten til norske soldater i Afghanistan under et intervju med Dagsrevyen, NRK, 4. januar 2009.
> 
> 

I slaviske språk kan en derimot tillate seg å smøre på både med trippelnektelser og mer, som i Nikita Khrusjtsjovs svar på anklager om statshemmelige lekkasjer:

> Jeg overleverte ikke aldri ingen memoarer til ingen.
> 
> 
> Et skikkelig dementi fra Nikita Khrusjtsjov, 1970.
> 
> 

En annen type setningsbrudd som er alminnelige på norsk skyldes bruk av anakronistiske og motstridende tidsfaktorer:

> Imidlertid hadde statsministeren i mellomtiden kommet til å innta det stikk motsatte standpunkt
> 
> 
>

Referanser
----------

1. ↑  Søk etter *Anakoluti* i Bokmålsordboka og Nynorskordboka eller i Det Norske Akademis ordbok
2. ↑  Per Egil Hegge: «Språket vårt». *Aftenposten* nr. 222. Onsdag 20. mai 2009, kultur s. 6

Eksterne lenker
---------------

* Silva Rhetoricae reference

|  |  |
| --- | --- |
| Oppslagsverk/autoritetsdata | Encyclopædia Universalis
 |
**Benedikt VI** (født i Roma, død i august 974 på Castel Sant'Angelo i Roma) var pave fra den 19. januar 973 til han ble avsatt i juli 974.

Liv og virke
------------

### Bakgrunn

Benedikt var født i Roma som sønn av en mann ved navn Hildebrand. Innen han ble pave var han kardinaldiakon av *San Theodore*.

### Pave

Pave Johannes XIII døde den 6. september 972, og Benedikt ble valgt temmelig snart etter til hans ettertreder. Den nødvendige bekreftelse fra keiseren, Otto I, utsatte imidlertid konsekreringen, som fant sted først den 19. januar 973.

Om Benedikts virke som pave er ingenting kjent, annet enn at han gav privilegier til en del klostre og kirker. Hans pontifikat er fremfor alt forbundet med hans avsettelse. Da den romerske adel fikk høre at keiser Otto I var død, ble han tatt til fange av en av deres grupper, som ble ledet av Crescentius, Theodoras sønn, og diakonen Bonifatius. Han ble kastet i Castel Sant'Angelo, der han etter to måneders fangenskap døde, kvalt på ordre av denne gruppe, som ville forhindre at han ble befridd av Sicco, den envoyé som keiser Otto II hadde sendt til hans unnsetning.

Kilder
------

* Artikkelen bygger delvis på oversatt materiale fra Catholic Encyclopedia, Volume II (1907)

Eksterne lenler
---------------

* (en) Benedictus VI – kategori av bilder, video eller lyd på Commons

  



|  |  |  |  |
| --- | --- | --- | --- |
|  | Forgjenger:**Johannes XIII** | **Pave**(liste over paver) | Etterfølger:**Benedikt VII** |


|  |  |
| --- | --- |
| Oppslagsverk/autoritetsdata | Encyclopædia Britannica **·** Catholic-Hierarchy **·** Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** BNE
 |
**Analog ost** eller margarinost er markedsført i Norge fra 2005. Analog ost er et annet begrep for *ostesubstitutt*. Jakten på produkter med lavere fettinnhold, sunnere fett eller lavere priser er blant faktorene som har gitt rom for slike substitutter.

Disse ostene har kunnet markedsføres i Norge takket være at osteforskriften har hatt en åpning for bruk av betegnelsen *ost* også for *margarinost*.

Tidlige lanseringer
-------------------

De første produktene som kom på markedet var pizzatopping, Arla Finello Pizzatop. Synnøve Finden markedsfører et blandingsprodukt. TINE leverer analog ost til storhusholdninger. Det ble kjent at restaurantkjeden Dolly Dimple's brukte analog ost på sine pizzaer
. På nettsiden til Dolly Dimple's står det skrevet (aug. 2008) at «oste blandingen» er en blanding mellom ost og 13% planteoljer

. 

Disse unntaksproduktene har fått en del oppmerksomhet i media og flere forbrukere har sagt at de føler seg lurt når de får vite at pizzatopping ikke er ost og at «ost» ikke nødvendigvis er ost.

Hjertego' ost
-------------

Mills lanserte i januar 2007 Vita hjertego’ ost med 97,7% fett fra raps- og solsikkeolje. Dette førte til at Landbruks- og matdepartementet tok initiativ til å fjerne unntaket for margarinost. 

Mills sier at produktet ser ut som ost, smaker som ost og oppfører seg som en ost. 

I april 2007 kom forskriftsendringen og unntaket for såkalt «margarinost» ble fjernet. Heretter vil produkter som betegnes som ost, være basert på melkeråvarer - og ikke på annet fett eller substitutter. Normalkravet i Norge, som i alle andre land som bruker «Codex Alimentarius», er nå at ost skal fremstilles av melk, fløte eller blandinger av dette samt ved delvis konsentrering av myse.

Mills måtte finne en ny og dekkende betegnelse for sitt produkt, og valget falt til slutt på «Gul».

Se også
-------

* Ost

Referanser
----------

1. ↑  «Dolly jukser med osten». Folkebladet. Arkivert fra originalen 21. november 2007. Besøkt 26. august 2008.
2. ↑  «Fakta om Dolly Dimple's». Dolly Dimple's. Arkivert fra originalen 13. september 2008. Besøkt 26. august 2008.
3. ↑  «Dette er ikke ost». Aftenposten. Besøkt 26. august 2008.
4. ↑  Med Mills i 118 år Arkivert 2. april 2015 hos Wayback Machine. besøkt 29. juni 2011
5. ↑  Mat: Endring av osteforskriften er fastsatt, besøkt 29. juni 2011

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** Brockhaus Enzyklopädie
 |
**Marianne Mjaaland** (født 31. mai 1955) er en norsk forfatter, lege, forsker og skribent. Mjaaland har arbeidet som anestesilege, kirurg, psykiater og journalist. I 1986 ble hun den første kvinnelige kirurgen ved Regionsykehuset i Tromsø. Hun arbeidet i Afghanistan under den sovjetiske okkupasjonen.

Mjaalands litterære debut, kriminalromanen *Unaturlig dødsfall meldes*, som også problematiserte mannsdominansen og den indre justisen blant kirurger, ble gjenstand for debatt i *Tidsskrift for Den norske legeforening* da enkelte mente at identifiserbare ansatte ved Regionsykehuset i Tromsø ble hengt ut.

Politisk har hun bakgrunn i ml-bevegelsen, der hun var aktiv i AKP(m-l) og kommunestyrerepresentant for Rød Valgallianse i Odda. Under den sovjetiske okkupasjonen arbeidet hun sammen med AKP-legen og krigskirurgen Hans Husum i Afghanistan. Hun har også vært engasjert i den offentlige debatten om abort med utgangspunkt i egne erfaringer både som lege og abortsøkende kvinne. For dette fikk hun Livsvernprisen av organisasjonen Menneskeverd i 2009.

Hun mottok Åpenhetsprisen i 2020 for å ha fortalt om sin bipolare lidelse.

Bibliografi
-----------

* *Unaturlig dødsfall meldes* – kriminalroman (2003)
* *Kandahar* – roman (2004)
* *13. uke* – roman (2008)
* *Tvang og tvil. En innsideberetning fra norsk psykiatri – (2017)*

Referanser
----------

1. 1 2  «Under kniven». Intervju i *Klassekampen* 23. oktober 2004
2. ↑  NRK (8. oktober 2020). «Åpenhetsprisen 2020». *NRK*. Besøkt 8. oktober 2020.

Eksterne lenker
---------------

* Marianne Mjaaland i NRK Forfatter
* Marianne Mjaaland i Aftenposten Alex
* Marianne Mjaaland som NRK P1`s lunsjgjest om abort (11. juni 2008, NRK Østlandssendingen)[*død lenke*]

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** LCCN **·** ISNI **·** SUDOC
 |
***Golofa pelagon*** er en bille som hører til familien skarabider (Scarabaeidae) i gruppen skarabider (Scarabaeoidea).

Utseende
--------

En stor (ca. 45 millimeter), blank hornbille. Hannen er gulbrun med svart hode, noen svarte partier på pronotum, svart sømstripe (dekkvingenes innerkant) og mørke bein, hunnen er ensfarget brunsvart. Hannen har et tynt, krummet horn på hodet, på pronotum er det en spiss knøl eller et kraftig, i spissen avrundet horn.

Levevis
-------

Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende.

Utbredelse
----------

Arten lever i det nordlige Argentina (Tucuman).

Systematisk plassering
----------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Stammen Dynastini MacLeay, 1819
						* Slekten *Golofa* Hope, 1837
							+ *Golofa pelagon* Burmeister, 1847

Kilder
------

* Generic Guide to New World Scarab Beetles - *Golofa*

Eksterne lenker
---------------

* (en) *Golofa pelagon* i Encyclopedia of Life Rediger på Wikidata

* (en) *Golofa pelagon* i Global Biodiversity Information Facility Rediger på Wikidata

* *Golofa pelagon* – detaljert informasjon på Wikispecies Rediger på Wikidata
* Bilder av arten
Vingene hos flygeøgle (1), Flaggermus (2) og fugl (3) er analoger: De fyller samme funksjon og er basert på samme struktur (forbeina), men har utviklet seg uavhengig av hverandre.
**Analogi** er egenskaper eller organer som er like hos to ubeslektede grupper organismer. Innenfor kladistikk kalles dette fenomenet **homoplasi** (av gresk *lik form*).

Like løsninger på like problemer
--------------------------------

Det klassiske eksemplet er evnen til å fly hos fugler og flaggermus. Begge kan fly, men de to har utviklet denne egenskapen uavhengig av hverandre, og flygeegenskapene gjør ikke at fugler og flaggermus er nære slektninger. Motsatsen til biologiske analogier er homologi, der tilsynelatende forskjellige organer eller egenskaper er nedarvet fra en felles stamfar. Den britiske anatomen Richard Owen var den første som systematisk skilte mellom analogier og homoligier, og som gav de to fenomenene navn.

Utvikling av analoge egenskaper
-------------------------------

Utdypende artikkel: Konvergent evolusjon

Analoge egenskaper oppstår gjerne ved evolusjonær konvergens der forskjellige arter leve på samme måte og/eller i samme miljø, og derved møter samme utfordringer. Både sild og delfiner er strømlinjeformede fordi de må svømme i vann, men sild er en beinfisk og delfiner et pattedyr. I mesozoikum svømte strømlinjeformede fiskeøgler rundt i havet og liknet svært på delfiner, nok et eksempel på samme løsning på samme problem. Et tilsvarende fenomen er seler og øreseler (sjøløve), som man har vært usikre på om virkelig er i slekt eller om representerer to separate tilfeller av rovdyr som har vendt tilbake til et liv i havet.

Analogier i systematikken
-------------------------

Analogier er et problem når slektskap skal rekonstrueres. Analoge egenskaper kan tolkes som homologe, og derved lure forskere til å tro at organismer som ikke er beslektet faktisk er det. For eksempel trodde man at flaggermus var fugler helt til Carl von Linné fastslo at de er pattedyr. Andre tilfeller kan være langt mindre opplagte, særlig innen paleontologien, der man ofte må finne slektskap utfra fragmentariske fossilfunn. Å skille analoger fra homologier er en av de viktigste oppgavene innen fylogenetikk.

Referanser
----------

1. ↑  Tunstad, E. (2009): Darwins teori, evolusjon gjennom 400 år.Humanist forlag, Oslo. 404 sider
2. ↑  Lento, G.M. Hickson, R.E. Chambers, G.K. Penny, D. (1. januar 1995). «Use of spectral analysis to test hypotheses on the origin of pinnipeds». *Molecular Biology and Evolution*. 12 (1): 28–52. PMID 7877495. CS1-vedlikehold: Flere navn: forfatterliste (link)
**Anakreontikk** (gresk) var en stilretning i tysk og europeisk diktekunst fra rundt midten av 1700-tallet, dvs. rokokkotida.

Anakreontikerne skrev etter forbilde av lyrikksamlingen *Anakreonteia*, en samling greskspråklige dikt som stammer fra seinantikken til tidlig bysantinsk tid, og som igjen orienterer seg etter den greske dikteren Anakreon som levde på 500-tallet f.Kr. Anakreontikernes lyrikk er lett, galant og kretser rundt temaer som kjærlighet, vennskap, natur, vin og sosialt samvær.

Tidlige eksempler i tyskspråklig lyrikk er Johann Wilhelm Ludwig Gleims *Versuch in scherzhaften Liedern* (1744), og Johann Nikolaus Götz og Johann Peter Uz' *Oden Anakreons in reimlosen Versen*. Seinere fulgte mange etterligninger av Anakreons stil, spesielt i temavalg og formal oppbygning. Blant andre skrev Friedrich von Hagedorn og Friedrich Gottlieb Klopstock i stilen, og også Goethe og Schiller hadde sine anakreontiske perioder.

Anakreontisk dikting sto spesielt sterkt i det tyske språkområdet, selv om flere lyrikere fra andre europeiske nasjoner hengte seg på bølgen, som franske Ponce Denis Écouchard Lebrun og André Chénier. I sin samtid ble Bellman karakterisert som «den svenske Anakreon», og flere av Lyder Sagens beste, selvstendige verk kan tilordnes den anakreontiske stilen.

Fra rundt 1770 begynte Klopstock, Herder og snart også Goethe å vende den anakreontiske stilen ryggen for å erstatte den med en mer opphøyd stil etter forbilde av Pindar.

Referanser
----------

1. ↑  Henrik Jæger: *Fra Welhavens Guttedage og Studenteraar*, kapittel III. Hjemmet og Skolen
2. ↑  Wolfgang Bunzel: Das gelähmte Genie. Versuch einer Deutung von Goethes Gedicht *Der Adler und die Taube* (1772/73) (PDF; 162 kB)

Litteratur
----------

* Manfred Beetz u. Hans-Joachim Kertscher (red.): *Anakreontische Aufklärung*, Hallesche Beiträge zur Europäischen Aufklärung, bind 28, Tübingen 2005. ISBN 3-484-81028-9/978-3-484-81028-0
* 

|  |  |
| --- | --- |
| Wikisource | (en) 1911\_Encyclopædia\_Britannica/Anacreontics – originaltekster fra den engelskspråklige Wikikilden |

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** BNF **·** BNF (data) **·** SUDOC **·** BNE
 |
**Benedikte Indrebø** (født 24. mai 1965 på Reed i Gloppen kommune) er en tidligere norsk friidrettsutøver som i 1982, bare 17 år gammel, løp 100 meter på 11,76 sekunder, satte norsk juniorrekord og knep sølv i senior-NM.

Bakgrunn
--------

Indrebø er oppvokst på Reed i bygda Breim i idrettskommunen Gloppen. Hun er eldre søster av den tidligere spydkasteren Arne Indrebø. Hun studerte allmennfag ved Firda videregående skole på Sandane fra 1981 til 1984, hvorpå hun flyttet til Oslo.

Idrettskarriere
---------------

Indrebø ble tidlig god og vant bronse på 100 meter 16 år gammel. Hun fulgte opp med sølv året etter med ny norsk juniorrekord på 11,76 sekunder. Hun konkurrerte da for Breim idrettslag og resultatet ble hennes karrierebeste. Hun flyttet til Oslo, men fikk karrieren ødelagt av skader. Hun gjorde comeback i NM 1985, da for Fossum idrettslag, og ble nummer tre og vant sin tredje NM-medalje. Hennes beste 200 meter løp hun året etter, 1. juni 1986, under et stevne i Amsterdam, med tiden 24,43 sekunder. Hun løp da for IL i BUL, Oslo.

### NM-medaljer

| Plassering | Øvelse | År |
| --- | --- | --- |
| Bronse | 100 meter | 1981 |
| Sølv | 100 meter | 1982 |
| Bronse | 100 meter | 1985 |

### Personlige rekorder

Dette er en liste over Indrebøs personbeste med plassering blant Norges beste gjennom alle tider per oktober 2008 (under ranking). 

| Øvelse | Resultat | Dato | År | Sted | Ranking |
| --- | --- | --- | --- | --- | --- |
| 100 meter | 11,76 sek | 15. august | 1982 | Porsgrunn, Norge | 13 |
| 200 meter | 24,43 sek | 1. juni | 1986 | Amsterdam, Nederland | 28 |

Se også
-------

* Liste over kjente personer fra Gloppen kommune
* Liste over kjente elever ved Firda videregående skole

Referanser
----------

1. ↑  
«Alle tiders beste 100 meter for kvinner». friidrett.no. Arkivert fra originalen 15. juni 2008. Besøkt 11. desember 2008.  *statistikk*
2. ↑  
«NM-statistikk kvinners 100 meter». friidrett.no. Besøkt 11. desember 2008.  *statistikk*[*død lenke*]
3. ↑  
«Alle tiders beste 200 meter for kvinner». friidrett.no. Arkivert fra originalen 30. september 2007. Besøkt 11. desember 2008.  *statistikk*
**Analysens fundamentalteorem** sier at de to sentrale operasjonene i analysen, derivasjon og integrasjon, er hverandres inverser. Dette betyr at om en kontinuerlig funksjon først integreres og deretter deriveres, ender man opp med den opprinnelige funksjonen. En viktig konsekvens av dette teoremet er at man kan løse integrasjonsproblemer ved hjelp av enkle formler.

Formell definisjon
------------------

### Definisjon del 1

La {\textstyle f:[a,b]\to \mathbb {R} } være en kontinuerlig funksjon. La {\textstyle F(x)} være funksjonen definert for {\textstyle x\in [a,b]} ved


F
(
x
)
=

∫

a

x

f
(
t
)

d
t

.

{\displaystyle F(x)=\int \_{a}^{x}f(t)\mathop {dt} .}

{\displaystyle F(x)=\int _{a}^{x}f(t)\mathop {dt} .}Da er {\textstyle F'(x)=f(x),\forall x\in [a,b].}

### Definisjon del 2

La {\textstyle f:[a,b]\to \mathbb {R} } være en kontinuerlig funksjon. La {\textstyle F} være en funksjon slik at {\textstyle F'(x)=f(x),\forall x\in [a,b]}, da er



∫

a

b

f
(
x
)

d
x
=
F
(
b
)
−
F
(
a
)
.

{\displaystyle \int \_{a}^{b}f(x)\,dx=F(b)-F(a).}

{\displaystyle \int _{a}^{b}f(x)\,dx=F(b)-F(a).}
Формула Ньютона-Лейбница (анимация)

Bevis
-----

### Bevis for den første delen av analysens fundamentalteorem



F
(
x
)
:=

∫

a

x

f
(
t
)

d
t

.

{\displaystyle F(x):=\int \_{a}^{x}f(t)\mathop {dt} .}

{\displaystyle F(x):=\int _{a}^{x}f(t)\mathop {dt} .}Man bruker middelverdisetningen for integrasjon:



F
′

(
x
)
=

lim

h
→
0


F
(
x
+
h
)
−
F
(
x
)

h

=

lim

h
→
0

1
h

∫

x

x
+
h

f
(
t
)

d
t

=

lim

h
→
0

1
h

f
(

x
^

)
h
=
f
(
x
)
,

x
^

∈
[
x
,
x
+
h
]
.

◻

{\displaystyle F'(x)=\lim \_{h\to 0}{\frac {F(x+h)-F(x)}{h}}=\lim \_{h\to 0}{\frac {1}{h}}\int \_{x}^{x+h}f(t)\mathop {dt} =\lim \_{h\to 0}{\frac {1}{h}}f({\widehat {x}})h=f(x),\quad {\widehat {x}}\in [x,x+h].\qquad \Box }

{\displaystyle F'(x)=\lim _{h\to 0}{\frac {F(x+h)-F(x)}{h}}=\lim _{h\to 0}{\frac {1}{h}}\int _{x}^{x+h}f(t)\mathop {dt} =\lim _{h\to 0}{\frac {1}{h}}f({\widehat {x}})h=f(x),\quad {\widehat {x}}\in [x,x+h].\qquad \Box }

Se også
-------

* Algebraens fundamentalteorem

|  |  |
| --- | --- |
| Oppslagsverk/autoritetsdata | Encyclopædia Britannica **·** MathWorld **·** GND
 |
Đavolja Varoš
**Đavolja Varoš** (serbisk Ђавоља Варош, betyr «Djevelbyen») er en geografisk region sør i Serbia ved Radanfjellene nær Kuršumlijen. Regionen inneholder eksotiske formasjoner beskrevet som jordpyramider. Disse er skapt av erosjon. 

Sidan 1959 har Đavolja Varoš vært vernet av staten, og siden 1995 har de av den serbiske regjeringa hatt status som et særlig viktig naturområde.

Kilder under pyramidene har høyt mineralinnhold. Det er to kilder: *Đavolja voda* («Djevelvannet») med ekstremt surt vann (pH 1,5) og høyt mineralinnhold (15 gram per liter vann) og *Crveno vrelo* («Rødbrønnen»).

Formasjonene ble skapt for flere millioner år siden av vulkansk aktivitet. Det finnes flere sagn om hvorledes formasjonene ble skapt.

Referanser
----------

1. ↑  «Strana». Arkivert fra originalen 10. juni 2008. Besøkt 20. mars 2009.

Kilder
------

* 
* kursumlija.pondi.hr

Eksterne lenker
---------------

* (sr) Offisielt nettsted Rediger på Wikidata

* (en) Đavolja varoš – kategori av bilder, video eller lyd på Commons Rediger på Wikidata
* Mineralvann i Đavolja varoš
* Đavolja varoš
* Djavolja Varos - et mulig underverk
* jos nesto o kursumliji i djavoljoj varosi
***Golofa aequatorius*** er en bille som hører til gruppen hornbiller (Dynastinae) i gruppen skarabider (Scarabaeoidea).

Utseende
--------

En stor (36-45 millimeter), avlang, blank, brun hornbille. Store hanner har et middels langt, loddrett horn på thorax, dette er litt utvidet og trekantet i spissen. Hornet på hodet er langt og tynt, jevnt krummet bakover. Hos små hanner er hornene sterkt reduserte. Hodets forkant har to kraftige spisser. Dekkvingene er ovale, blanke, uten punktrader, med fin mikroskulptur. Hunnen mangler hornene på hode og thorax, og thorax er svart.

Levevis
-------

Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

Utbredelse
----------

Arten er kjent fra Ecuador.

Systematisk plassering
----------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Stammen Dynastini MacLeay, 1819
						* Slekten *Golofa* Hope, 1837
							+ *Golofa aequatorius* Voirin, 1984

Kilder
------

* Voirin, J.P. (1984) Deux nouvelles espèces de *Golofa* Hope et une nouvelle espèce de *Heterogomphus* Burmeister (Col. Scarabaeoidea, Dynastinae). *Mitteilungen der Schweizerischen Entomologischen Gesellschaft* 57: 287-289.
* Generic Guide to New World Scarab Beetles - *Golofa*

Eksterne lenker
---------------

* (en) *Golofa aequatorius* i Global Biodiversity Information Facility Rediger på Wikidata

* *Golofa aequatorius* – detaljert informasjon på Wikispecies Rediger på Wikidata
**Ara Pacis Augustae** (oppført år 13–9 f.Kr. i Roma) er et fredsalter bygget i marmor til ære for Augustus som hadde lovet fred etter å ha beseiret spaniere og gallere.

Alteret var en gave fra det romerske senatet og tok fire år å bygge der på Marsmarken, men så var det også første gangen de brukte marmor fra Carrara langt der nord. Selve offeralteret ligger innenfor fire marmorvegger som er dekorert med friser som viser mennesker, vegetasjon og diverse dyr. Selve blomsterfrisen ble studert rundt 1960 av Hans Peter L'Orange ved Det norske institutt i Roma som hevdet at de dominerende rankene av akantus skrur seg oppover og er mer enn ren dekorasjon, men en skildring av vekst- og fruktbarhet i kjølvannet av alle disse i krigene. Nede i buskaset ser man øgler og andre dyr.

Fire århundre med utgraving kulminerte med åpningen den 23. september 1938 av et rekonstruert alter med vernende overbygg utført av Vittorio Ballio Morpurgo, der på bredden av Tiber ved siden av Augustus' mausoleum, dit alteret hadde blitt flyttet. I 2006 åpnet det nye hvite og firkantede *Museo dell'Ara Pacis* tegnet av amerikaneren Richard Meier (1934–) i mye glass, det første nybygg i sentrale Roma på 60 år.

Referanser
----------

1. ↑  «Ara Pacis». Store norske leksikon.
2. ↑  «Fredsalterets hjemmeside». Arkivert fra originalen 2. juli 2007. Besøkt 7. mars 2013.
3. ↑  «Nybygg som avviser sin by». Aftenposten. 16.12.2006.

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |
**Ara Abrahamian** (født 27. juli 1975 i Leninakan i daværende Sovjetunionen, nå Armenia) er en armensk-svensk bryter.

Han startet med å trene bryting som åtteåring og ble tre ganger armensk juniormester.

I krigen mellom Armenia og Aserbajdsjan på begynnelsen av 1990-årene lå han ved fronten i fire måneder. Under Stockholm Junior Open besluttet Abrahamian seg for å hoppe av sammen med noen kamerater.

I sommer-OL 2008 slapp han bronsemedaljen som han vant i bryting, på brytematten, og forlot den. Dette var en protest, forårsaket av at han mente det var feil dommeravgjørelse å gi seieren til hans italienske motstander i semifinalen. Abrahamian fikk dermed ikke denne bronsemedaljen.

Abrahamian er nå svensk statsborger, bosatt i Stockholm og konkurrerer for Stockholms Sporvägar.

Meritter
--------

* 2008: EM-bronse gresk-romersk 84 kg i Tammerfors
* 2004: OL-sølv gresk-romersk 84 kg i Athen
* 2003: VM-sølv gresk-romersk 84 kg i Créteil
* 2002: VM-gull gresk-romersk 76 kg i Moskva
* 2002: EM-sølv gresk-romersk 76 kg i Seinäjoki
* 2001: VM-gull gresk-romersk 76 kg i Patras
* 2001: EM-sølv gresk-romersk 76 kg i Istanbul
* 2000: Nummer seks i gresk-romersk 76 kg i OL i Sydney

Eksterne lenker
---------------

* (en) Ara Abrahamian – Olympedia Rediger på Wikidata

* (en) Ara Abrahamian – Sports-Reference (OL-resultater – arkivert) Rediger på Wikidata

* (sv) Ara Abrahamian – Sveriges olympiske komité Rediger på Wikidata

* (en) Ara Abrahamian – FILA Rediger på Wikidata

|  |  |
| --- | --- |
| Oppslagsverk/autoritetsdata | Nationalencyklopedin
 |
**1. Grimstad MSK**  (Misjonsforbundet Speiderkorps) (før: NMU) er en speidergruppe i Grimstad kommune. Gruppen ble stiftet i 1943 og ble kalt fakkelguttene og fakkelspeiderne frem til 1970 da de ble 1. Grimstad NMU. 

Gruppa er Aust-Agders største med ca. 120 medlemmer.[] 1. Grimstad NMU har speidermøtene sine i Misjonskirken i Grimstad. Gruppa er åpen for alle fra 2. klasse og oppover og er tilknyttet NMU-speiderkorps, og Norges speiderforbund. 

I 1969 innførte gruppa patruljesystemet med guttepatruljene Ørn og Ugle og jentepatruljene Ørn (senere Gullsko) og Elg (senere Lilje). Utover 1970-tallet vokste speiderarbeidet. Det var sterk satsing på patruljefører- og ledermiljøet. I 1982 var medlemstallet 358 , og gruppa var Norges største. Misjonskirken var på denne tiden i minste laget, noe som førte til at patruljemøter ble avholdt i trappa og på toalettene, noe som selvfølgelig ikke var ideelt.

Bjørkos er 1. Grimstad NMUs leirsted, som ligger ca. en halvtimes kjøring fra Grimstad sentrum. Aktive patruljer i storspeideren er: Ørn, Rev, Rådyr, Hjort, Hare, Ekorn, Gaupe og Elg

1. Grimstad NMU, Ørn
--------------------

Ørnepatruljen er 1. Grimstad NMUs eldste patrulje (fra 1969), og har kvalifisert seg til NM i speiding samtlige år fra 2004–2008. Ørn vant Kretsbannerkonkurransen i 2007 og fikk dermed med seg kretsbanneret til NM dette året.

Referanser
----------

1. 1 2  «1. Grimstad MSK – Speiderhistorisk leksikon». *leksikon.speidermuseet.no*. Besøkt 24. februar 2022.
2. ↑  «Historie :: 1-grimstad-msk». *www.1grimstadmsk.no* **(norsk)**. 24. januar 2021. Besøkt 24. februar 2022.

Eksterne lenker
---------------

* Offisielt nettsted Rediger på Wikidata
***Desperate bekjentskaper*** er et norsk drama fra 1998. Den var Svend Wams siste spillefilm.

Handling
--------

Forfatteren Yngve som blir ringt av vennen Anders og blir fortalt at vennen deres Terje er lagt inn på mentalsykehus på grunn av syrebruken sin. Yngve besøker Terje som sliter med angst og voldelige tendenser. Yngve drar så til Anders. De to vennene tilbringer kvelden med å diskutere den moderne mannsrollen. Neste dag "kidnapper" guttene Terje fra mentalsykehuset og tar han med hjem til Yngve for å hvile ut. Anders forteller Yngve at han er homofil. Dette ryster Yngve, men de bestemmer seg etter hvert for å dra på byen. Yngve sjekker opp en dame, mens Andres sjekker opp en yngre gutt. Mens de homofile danser, har Yngve sex med damen på toalettet, hvorav penisstrengen hans ryker, og det viser seg at dama er en prostituert. I mellomtiden våkner Terje opp hjemme hos Yngve, og begynner å rydde opp i leiligheten. 

Neste dag blir Yngve servert frokost på sengen av vennen sin, men lykken blir knust når Anders oppdager at Yngve har brukt hans originale utgave at "The White Album" til å rulle hasj med. Tilbake hos Yngve finner guttene en ryddet leilighet og en livlig Terje i dress. De bestemmer seg for å dra på byen igjen. Når de forlater leiligheten ankommer politiet, men de mistenker ingen av guttene. Etter en lang natt med festing drar trioen tilbake til Yngve. Terje får et siste anfall, men klarer seg.

Om filmen
---------

Desperate Bekjentskaper var en lavbudsjettsfilm, produsert med et totalbudsjett på 5,5 mill. kroner. Av disse var 3,9 mill. støtte fra Norsk filminstitutt. Innspillingen ble gjort på 22 innspillingsdager i løpet av mai og juni 1998. Filmen er hovedsakelig spilt hos MAP Film&Video Production i Oslo. Gjennomsnittsalderen i staben var lav, og flere hadde sin spillefilm-debut i denne produksjonen.

Mottakelse
----------

Filmen fikk blandede, men mest negative kritikker.

I rollene
---------

* Anders Dale - Anders
* Janic Heen - Mefistofeles
* Bjarte Hjelmeland - Yngve
* Eirin Jansen
* Arne Jerpset - Drosjesjåfør
* Kim Kolstad - Gutt på disco
* Audun Meling - Mann i bar
* Pascale Nielsen - Sykepleier
* Lise Roestad - Mette (as Lise Rostad)
* Bjørnar Teigen - Terje

Statist: Hans Peter Ouren

Referanser
----------

1. ↑  Filmweb
2. ↑  Filmfront

Kilder
------

* 
* 
*

Eksterne lenker
---------------

* (en) *Desperate bekjentskaper* på Internet Movie Database Rediger på Wikidata

* (no) *Desperate bekjentskaper* i Nasjonalbibliotekets filmografi Rediger på Wikidata

* (no) *Desperate bekjentskaper* hos Filmfront Rediger på Wikidata

* (en) *Desperate bekjentskaper* på AllMovie Rediger på Wikidata
**Gustav Schuft** (født 16. juni 1876, død 8. februar 1948) var en tysk idrettsutøver som deltok i turn under de første olympiske lekene i moderne tid i 1896 i Athen.

Schuft deltok i øvelsene skranke, svingstang og hopp. I disse individuelle øvelsene kom han ikke på medaljeplass.

Schuft ble olympisk mester i lagkonkurransene i både skranke og svingstang. Tyskland vant begge lagkonkurransene, i svingstangkonkurransen var det kun ett lag.

OL-medaljer
-----------

* 1896 Hellas’ flagg Athen - Gull **Gull** i turn, lagkonkurranse skranke Keiserriket Tysklands flagg Tyskland
* 1896 Hellas’ flagg Athen - Gull **Gull** i turn, lagkonkurranse svingstang Keiserriket Tysklands flagg Tyskland

Eksterne lenker
---------------

* (en) Gustav Schuft – Olympedia Rediger på Wikidata

* (en) Gustav Schuft – Sports-Reference (OL-resultater – arkivert) Rediger på Wikidata

* (en) Gustav Schuft – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
*Arabia Felix*, *Arabia Petræa* og *Arabia Deserta* (av Christoph Weigel d.e. 1720)
Kart av Nicolas Sanson, 1654
**Arabia Felix** (latin for «det fruktbare Arabia», eller i overført betydning «det lykkelige Arabia») er en gammel betegnelse på den sørligste del av Den arabiske halvøy. De gamle romere delt inn den arabiske verden i Arabia Deserta, Arabia Felix og Arabia Petraea.

Fra omkring 800-tallet f.Kr. til 525 e.Kr. dominerte to fremstående riker etter tur den sørlige del av Den arabiske halvøy, det sabeeiske og det himyarittiske. Området var relativt fruktbart med tilstrekkelig nedbør og et fuktig klima, og det bidro til å forsørge en bofast befolkning. Disse sivilisasjonene var så imponerende og velstående at grekerne kalte området for *Eudaimon Arabia*, «det lykkelige Arabia». Romerne oversatte dette senere til sitt språk: *Arabia Felix*. Herodot skrev omkring 450 f.Kr.: «Dette er det eneste landet i verden der røkelse vokser, og myrra, og kanel, og eteriske oljer ....hele landet dufter av overjordisk vellukt».[]

Det er dem som hevder at *Eudaimon Arabia* rett og slett er en gresk feiloversettelse.[] Det ordet som ligger til grunn er Jemen, som i våre dager er navnet på landet som dekker det meste av det gamle Arabia Felix. På arabisk betød Jemen fra begynnelsen av høyre side eller høyre hånd.[] Når araberne nevner de fire himmelretninger begynner de med øst, der solen går opp. På denne måten har Jemen (som altså betyr «høyre [hånd]»), også fått betydningen *sør*.[] Eller, sier araberne, høyre hånd er mye finere en den venstre. Den venstre hånden kalles gjerne for «den skitne hånden», og antitetisk oppfattes motsatt hånd dermed som den velsignede, den lykkelige.[]

Dermed har antikkens grekere oppfattet dette området - *Arabia Yemen* - som det lykkelige Arabia - *Eudaimon Arabia* - *Arabia Felix*. Egentlig betød det på arabisk bare *det [høyre = ] sørlige Arabia*.

Litteratur
----------

* Abdulghani Al-Hajebi: *La Représentation de l'Arabie heureuse dans les récits des voyageurs français de la Renaissance à l’époque de la colonisation*, Thèse, Université de Rouen, 28 janvier 2010, dir. François Bessire.
* G.W. Bowersock: "The three Arabias in Ptolemy's geography" og "Arabs and Saracens in the *Historia Augusta*" hos G.W. Bowersock, *Studies on the Eastern Roman Empire*, Goldbach, 1994.
* F. Millar: *The Roman Near East*, London, 1994, pp. 514.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis
 |